CELEX: 62016TN0344
Language: sk
Date: 2016-06-27 00:00:00
Title: Vec T-344/16: Žaloba podaná 27. júna 2016 – Blackmore/EUIPO – Paice (DEEP PURPLE)

29.8.2016   
            
            
               SK
            
            
               Úradný vestník Európskej únie
            
            
               C 314/28
            
         Žaloba podaná 27. júna 2016 – Blackmore/EUIPO – Paice (DEEP PURPLE)
   (Vec T-344/16)
   (2016/C 314/39)
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Richard Hugh Blackmore (New York, New York, Spojené štáty) (v zastúpení: A. Edwards-Stuart, barrister)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Ian Paice (Londýn, Spojené kráľovstvo)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobca.
   
      Dotknutá sporná ochranná známka: slovná ochranná známka Európskej únie „DEEP PURPLE“ – prihláška č. 11 772 721.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie piateho odvolacieho senátu EUIPO z 21. marca 2016 vo veci R 736/2015-5.
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie a odvolaniu vyhovel,
            
         
               —
            
            
               uložil EUIPO povinnosť nahradiť trovy konania, ktoré vznikli žalobcovi v rámci tohto konania.
            
         
      Uvádzané žalobné dôvody
   
   
               —
            
            
               Odvolací senát nesprávne povolil dôkaz predložený 5. novembra 2014,
            
         
               —
            
            
               Odvolací senát nesprávne na základe včas predložených dôkazov konštatoval, že sú k dispozícii dostatočné dôkazy o existencii dobrého mena,
            
         
               —
            
            
               Odvolací senát nesprávne rozhodol, že existujú dostatočné dôkazy preukazujúce, že osoba, ktorá podala námietky, má právo na podiel na dobrom mene,
            
         
               —
            
            
               Odvolací senát nesprávne prijal závery rozsudku R880,
            
         
               —
            
            
               Odvolací senát nesprávne povolil dôkaz predložený 13. apríla 2015,
            
         
               —
            
            
               Odvolací senát nesprávne zamietol prihlášku ochrannej známky pre viacej tovarov a služieb, ako bolo odôvodnené týmto dôkazom. Odvolací senát nesprávne uplatnil pravidlo o porušení označenia tým, že dospel k záveru, že vo vzťahu k tomuto tovaru vznikla pravdepodobnosť zámeny alebo že dobré meno osoby, ktorá podala námietky, sa vzťahovalo aj na tento tovar.